Kuch Kuch Hota Hai
Kuch Kuch Hota Hai inggih punika film India sané kapraginain olih Shahrukh Khan, Rani Mukerjee miwah Kajol Mukerjee. Pilem puniki kakaryanin ring warsa 1998 mabasa Hindi India[4]. Pilem puniki kasutradarain olih Karan Johar.
Sinopsis PilemUah
Kuch Kuch Hota Hai nyritayang indik tresna truna truni sané sedek kuliah ring India, inggih punika Rahul Khana (Shah Rukh Khan), Anjali Sharma (Kajol Mukerjee) miwah Tina Malhotra (Rani Mukerjee). Rahul miwah Anjali matimpal raket. Ring pilem punika Anjali anak luh ane sewai-wai matingkah care anak muani utawi tomboy sané ngranayang Rahul demen metimpal ajak Anjali. Sedek dina anu kampusnyane katekain mahasiswi jegeg pisan sané mare pindah uli Oxford University madan Tina Malhotra, panak Rektor ring Kampus punika.
Penampilane Tina malenan ajak Anjali. Tina banget jegeg miwah feminim. puniki sané ngranayang Rahul demen ajak Tina. Satonden Tina nawang kenehne Rahul, Anjali masi ade keneh ajak Rahul. Apa buin Rahul taen nyambatang “Yening iraga tusing metimpal raket malu, tusing lakar nyidaang ada tresna. Ia harus dadi timpal raket malu yen dot dadi tunangan tiang.” Pas ento Anjali merasa ngelah rasa tresna ane banget kapining Rahul. Nanging Anjali konden maan ngorahang tresna tekén Rahul, Rahul malunan nyambat tekén Anjali indik tresnane kapining Tina. Anjali marasa sakit ati tur magedi ka tongos ane joh apang tusing nepukin Rahul miwah Tina.
Wus nganten ajak Tina, Rahul ngelah panak jegeg ane kaadanin Anjali Khana apang Rahul setata inget ajak Anjali timpal raketne ane suba joh. Wusan ngelahirang Anjali, Tina padem. Satonden ia padem, ia nulis surat baang pianakne tur kabaang disubane Anjali matuuh 8 tiban. Surat ento misi cerita tresnane Rahul sareng Anjali. Tina ngidih tekén panakne apang mesikang tresna Bapane ajak Anjali ane pidan kahalangin olih Tina, krana tresna sujatine Rahul wantah Anjali. Raris Anjali cenik ngalih-ngalihin indik tongosne Anjali tur maan orti Anjali Sharma sedek ada ring Summer Camp Shimla ngajahin anak – anak cerik ditu. Anjali cenik ngidih apang Rahul ngemaang ia bareng Summer Camp kewala tusing kebaang lantas Anjali mamengkung tur mejalan ke Shimla ajake dadongne.
Di Shimla Anjali cenik kacunduk ajak timpal raket mémé bapane, Anjali Sharma. makelo – kelo Anjali Sharma nawang yéning Anjali cenik ane ada di Summer Camp tusing len wantah pianakne Rahul miwah Tina. Anjali marasa sungsut tur ngeling sigsigan ulian nawang Tina suba padem. Caritayang indik dayane Anjali cenik apang bapane nyak ke Summer Camp, Anjali cenik mapi – mapi gelem tur nelpon bapane. Disubanne Bapane nyagjagin ke Shimla, ditu lantas Rahul makesyab tan kadi – kadi nepukin Anjali Sharma sané sampun meseh dadi anak luh jegeg miwah feminim. Rahul miwah Anjali pada lek nepukin krana suba makelo tusing kacunduk. Yadiastun enu ngenah rasa tresna makadadua, nanging Anjali Sharma suba ngelah tunangan madan Aman kapraginain olih Salman Khan ane pas teka ke Shimla. Rahul miwah Anjali marasa sebet ulian tusing nyidaang mesikang kenehne. Kacarita Anjali lakar nganten ajak Aman, Anjali ngeling sigsigan tur sing nyidaang palas peliatne tekén Rahul. Aman merasa tusing nyidaang makatang tresnane Anjali, Aman lantas nyerahang Anjali sawiréh Aman nawang indik tresnane Anjali kapining Rahul. Pamuputne Anjali miwah Rahul nganten tur bagia idup sareng Anjali cenik.[5]
Lis gending pilemUah
PustakaUah
- ↑ 1,0 1,1 "Kuch Kuch Hota Hai (1998) – British Board of Film Classification". Kaarsipin saking versi asli tanggal 7 January 2016. Kaakses 27 November 2012.
- ↑ Johar, Karan; Saxena, Poonam (2017). An Unsuitable Boy. Penguin Books. p. 70. ISBN 9789385990939.
- ↑ "Kuch Kuch Hota Hai Box office". Box Office India. 22 July 2015. Kaarsipin saking versi asli tanggal 5 October 2015. Kaakses 22 July 2015.
- ↑ "Sinopsis Kuch Kuch Hota Hai di Mega Bollywood ANTV, Siang Ini". tirto.id (ring Indonesia). Kaakses 2021-04-20.
- ↑ www.kapanlagi.com https://www.kapanlagi.com/showbiz/bollywood/sinopsis-kuch-kuch-hota-hai-pilih-cinta-atau-persahabatan-089aef.html. Kaakses 2021-04-30. Missing or empty
|title=(help)
- ↑ "Kuch Kuch Hota Hai Various Artists". Kaarsipin saking versi asli tanggal 10 June 2015. Kaakses 9 October 2012.
CutetanUah
Pranala jabaUah
- Kuch Kuch Hota Hai ring IMDb
- Kuch Kuch Hota Hai di Dharma Productions
- Kuch Kuch Hota Hai di Yash Raj Films
- Kuch Kuch Hota Hai ring Rotten Tomatoes
- Kuch Kuch Hota Hai ring AllMovie
- Kuch Kuch Hota Hai ring Bollywood Hungama
Mal:Penghargaan Film Nasional untuk Hiburan yang Ditampilkan pada Film Populer Terbaik Mal:FilmTerbaikPenghargaanFilmfare Mal:Karan Johar Mal:Dharma Productions
quy_Latn ban_Latn bjn_Latn ban_Latn ban_Latn ban_Latn ban_Latn ban_Latn ace_Latn ban_Latn eng_Latn ban_Latn ind_Latn zsm_Latn eng_Latn ban_Latn ban_Latn min_Latn quy_Latn quy_Latn quy_Latn quy_Latn quy_Latn ban_Latn ind_Latn